Mej. SA vat dié geskenk na Mej. Heelal | Maroela Media
Mej. SA vat dié geskenk na Mej. Heelal
Tamaryn dra die halssnoer wat sy saam met Jack Friedman ontwerp het (Foto: Verskaf)
Tamaryn Green, 2018 se Mej. Suid-Afrika, het eer betoon aan Kaapstad met ŉ geskenk wat sy volgende maand saam met haar na die Mej. Heelal-kompetisie sal neem.
Al die deelnemers aan die Mej. Heelal-kompetisie moet jaarliks ŉ geskenk aan Mej. Heelal-organisasie gee wat dan op ŉ veiling verkoop word.
Green het saam met Jack Friedman gewerk om ŉ halssnoer te skep wat haar liefde vir Suid-Afrika en spesifiek vir Kaapstad, waar sy grootgeword het, uitbeeld.
“Die ontwerp van die halssnoer vier Green se tuiste met die ikoniese Tafelberg. Green wou ŉ positiewe boodskap oor die land uitstuur, en wat is beter as die onlangse reën wat die droogte in dié streek verbreek het?” het Sun International in ŉ verklaring gesê.
Green het die reën in die halssnoer verteenwoordig deur middel van silwer reëndruppels.
Die halssnoer betoon eer aan Kaapstad, waar Green groot geword het. (Foto: Verskaf)
“Die wonderlike reën waarmee Kaapstad die afgelope tyd geseën is simboliseer nuwe ontwikkeling en hoop vir Suid-Afrika,” het Sun International gesê.
Suid-Afrika se nasionale voël, die bloukraanvoël, en die nasionale blom, die protea, is ook in die kante van die halssnoer uitgebeeld.
“Die halssnoer is afgerond met Afrika se buitelyne, gegraveer met Nelson Mandela se gesig. Green wou wys dat die Wes-Kaap oop is vir handel. Die halssnoer sal opgeveil word en die geld sal vir liefdadigheid gaan.”
Die Mej. Heelal-kompetisie vind op Maandag 17 Desember in Bangkok, Thailand, plaas. Voormalige Mej. Suid-Afrika, Demi-Leigh Nel-Peters, sal by dié geleentheid haar opvolger kroon.
Deel van: Goeie nuus, Leefstyl
matriek-app Mej. Heelal Mej. SA
E.K. die eerste
Mooi halssnoer, pragtige meisie!
Ek is seker Demi-Leigh gaan die kroon aan haar oorhandig, sy is beeldskoon en so ook die halsnoer!!
Tamaryn… jy is n n ware skoonheid….. en ons almal hou stuif duim vas, dat jy die Mej. Heelal kroon sal terug bring, want jy verdien dit…… Go girl… en daai halssnoer gaan vir jou geluk bring.
Ek dink die beste geskenk wat sy kon gee is om daai aaklige uitrusting by die huis te los.
Halsnoer is maar so so.